open-index/open-wikipedia-markdown huggingface dataset:
GNU Aspell

**GNU Aspell**, zvyčajne volaný iba **Aspell**, je štandardný program kontrolujúci gramatiku pre GNU softvérový systém navrhnutý ako náhrada za Ispell. Dá sa preložiť aj pre iné Unix-ové operačné systémy a Microsoft Windows. Hlavný program je licencovaný podľa licencie GNU Lesser General Public License, dokumentácia je licencovaná podľa GNU Free Documentation Licence. K dispozícií sú slovníky v okolo 70 jazykoch. Hlavným správcom je Kevin Atkinson.

## Externé odkazy
* Aspell stránka na servery Sourceforge
* GNU Aspell dokumentácia pod licenciou GNU Free Documentation Licence
* [ftp://ftp.gnu.org/gnu/aspell/ GNU Aspell sťahovacia stranka]
* Aspell a UTF-8/Unicode
* GNU Aspell súhrnná stránka  na Savannah
* Testy porovnávajúce GNU aspell s inými programami na kontrolu gramatiky
* Mac OS X rozhranie pre Aspell 
* VIM a aspell
* Projekt podpory slovenčiny v Open Source programoch

Kategória:Slobodný softvér
Silicon Valley

náhľad|Letecký pohľad na Silicon Valley

**Silicon Valley** (doslovne Kremíkové údolie) je prezývka južnej časti oblasti Sanfranciského zálivu v severnej Kalifornii, USA. Táto prezývka pôvodne poukazovala na množstvo firiem venujúcim sa výrobe integrovaných obvodov v oblasti, ale neskôr sa stala metaforou pre celú oblasť IT priemyslu. Zahŕňa severnú časť údolia Santa Clara a priľahlé komunity v južných častiach Sanfranciského polostrova a Východného zálivu. Rozkladá sa približne od parku Menlo (na polostrove) cez oblasť Fremont/Newark vo Východnom zálive až k San Jose, pričom stred oblasti leží približne v Sunnyvale.

Výraz Silicon Valley po prvý raz použil novinár Don Hoefler v roku 1971.

## Najvýznamnejšie spoločnosti sídliace v Silicon Valley

Adobe Systems, Advanced Micro Devices, Agilent Technologies, Altera, Apple, Applied Materials, BEA Systems, Cadence Design Systems, Cisco Systems, eBay, Electronic Arts, Google, Hewlett-Packard, Intel, Intuit, Juniper Networks, Knight-Ridder, Maxtor, National Semiconductor, Network Appliance, NVIDIA Corporation, Oracle Corporation, Siebel, Sun Microsystems, Symantec, Synopsys, Varian Medical Systems, Veritas Software, Yahoo! a iné

Ďalšími spoločnosťami v Silicon Valley sú (alebo boli):

Adaptec, Atmel, Cypress Semiconductor, Foundry Networks, McAfee, Netscape (dnes súčasť AOL), NeXT Computer Inc (dnes Apple), Palm, Inc., PalmSource, Inc., PayPal (dnes súčasť eBay), Rambus, Silicon Graphics, TiVo, VA Software (Slashdot), VeriSign a iné

## Iné projekty

Kategória:Kalifornia
Kategória:Vedecké parky v USA
Gale Nortonová

**Gale Nortonová** (; * 11. marec 1954) bola 48. ministerkou vnútra USA. Pôsobila vo vláde prezidenta Georgea W. Busha. Bola prvou ženou, ktorá zastávala túto pozíciu.

## Iné projekty

Kategória:Narodenia v 1954
Kategória:Političky USA
Kategória:Ministerky
Ann Venemanová

**Ann Margaret Venemanová** (* 29. jún 1949) bola 27. americkou ministerkou poľnohospodárstva. Odstúpenie z funkcie oznámila 15. novembra 2004, do platnosti vstúpilo 20. januára 2005. 

14. januára 2005 generálny tajomník OSN Kofi Annan ohlásil jej nomináciu na funkciu generálnej riaditeľky UNICEFu. http://www.washingtonpost.com/wp-dyn/articles/A10691-2005Jan14.html?nav=rss_topnews 19. januára bolo toto nové miesto potvrdenie s tým, že nastúpi po rezignácii riaditeľa UNICEFu Carola Bellamyho v máji 2005.  

Kategória:Političky USA
Kategória:Generálni riaditelia Detského fondu Spojených národov
Mike Johanns

**Michael Owen Johanns** (* 18. jún 1950, Osage, Iowa, USA) je americký politik, súčasný senátor, bývalý minister poľnohospodárstva a bývalý guvernér štátu Nebraska. 

## Iné projekty

## Externé odkazy
* Mike Johanns na stránke kongresu 
* National Governors Association

Kategória:Členovia Republikánskej strany (USA)
Kategória:Senátori USA
Kategória:Guvernéri Nebrasky
Kategória:Osobnosti z Iowy
Tón

Za tón je považovaný každý zvuk so stálou frekvenciou. Tón je základným stavebným kameňom všetkej hudby a tóny zaujímajú v hudbe väčšinu priestoru.

Základnými vlastnosťami tónu sú:
* výška – tá je daná frekvenciou
* dĺžka – ako dlho tón znie
* sila (hlasitosť) – je určená amplitúdou
* farba – tá je daná pomerom medzi alikvótnymi tónmi – závisí na hudobnom nástroji, ktorý tón vydáva

## Frekvencia tónov

Jednotlivé rôzne tóny sa líšia frekvenciou. Ľudské ucho ale nevníma rozdiel frekvencií dvoch tónov ako aritmetický rozdiel, ale vníma frekvenciu logaritmicky a teda konštantný vnemový rozdiel zodpovedá konštantnému podielu frekvencií. Napríklad tón s dvojnásobnou frekvenciou znie pre ľudské ucho o jednu oktávu vyššie.

Preto by mohol byť každý tón označený svojou frekvenciou. Pretože by ale v praxi bolo takéto označenie veľmi nepohodlné, uvádza sa frekvencia len pre tzv. *komorné a*', ktoré má frekvenciu 440 Hz. V hudbe sa totiž jednotlivé tóny označujú písmenami.

## Hudobné tóny
[náhľad|[Vibrácia|Vibrácie a stojaté vlnenie na strune, základnej frekvencie a prvých šesť vyšších harmonických.]]
Okrem základnej frekvencie vyludzuje hudobný nástroj aj vyššie harmonické frekvencie.  Základná frekvencia je najnižšia frekvencia periodického priebehu signálu. V hudbe je základný tón (fundament) najnižšiu vnímaný tón, ktorý je prítomný. V termínológie superpozície sínusových signálov (vo Fourierovej rade) je základná frekvencia najnižšia frekvencia sínusového priebehu v súčte. Základná frekvencia sa obvykle označuje f0 (alebo FF). Keby nebolo vyšších harmonických tak by nebol žiaden rozdiel medzi *komorným a*'  na klavíri a sínusovým signálom alebo pílovým signálom s frekvenciou 440 Hz. Hudobníci tieto rozdiely nazývajú farba tónu. Z tohto pohľadu je najzaujímavejším hudobným nástrojom ľudský hlas, ktorý musí prelaďovať medzi tónmi spojito. Pokiaľ falošný spev rozoznajú všetci, jemné nepresnosti v intonácii sú pre spevákov typické. Absolútne čistý spev po čase zneje strojovo.

## Šramoty
Zvuky, ktoré nemajú pravidelný frekvenčný priebeh sa hudobne nazývajú šramoty. Aj tie majú v hudbe svojej využitie, hoci sú oproti tónom zastúpené výrazne menej. Výnimku tvoria niektoré druhy etnickej a populárnej hudby.

## Základné tóny
Poznáme 7 základných tónov: c, d, e, f, g, a, h.

Najmenšou, bežne v hudbe používanou vzdialenosťou medzi dvomi tónmi, je **poltón**. Medzi základnými tónmi nie sú vzdialenosti vždy rovnako veľké. Medzi niektorými tónmi je vzdialenosť dvoch poltónov, medzi inými vzdialenosť len jedného poltónu. Vzdialenosť medzi jednotlivými tónmi totiž nie je určená fyzikálne alebo matematicky, ale je určená **ľúbozvučnosťou**. Táto ľubozvučnosť je pre človeka prirodzená a objavila sa omnoho skôr ako hudobné značenie, alebo hudobná teória.

Tóny sa zapisujú do **notovej osnovy** ako noty. Tá má 5 liniek.

left|400px

na obrázku sú tri chyby, správne má byť :

C =   65,41 Hz

g4 = 3135,96 Hz

a4 = 3520,00 Hz

## Referencie


## Pozri aj
* farba tónu
* akord
* hudobná stupnica
* nota

Kategória:Hudobná teória
Kamila Jandzíková

**Mgr. Kamila Jandzíková** (* 22. jún 1964) bola poslankyňou Národnej rady Slovenskej republiky vo volebnom období 2002-2006 za ANO.

Kamila Jandzíková nastúpila do NR SR 5. novembra 2002 ako náhradníčka na neuplatňovaný mandát poslanca Branislava Opaterného. Po tom, ako si Branislav Opaterný po odstúpení z funkcie štátneho tajomníka uplatnil dňa 1. novembra 2003 svoj poslanecký mandát, poslanecký mandát Kamily Jandzíkovej zanikol.

Kategória:Narodenia v 1964
Kategória:Slovenské političky
Kategória:Politici ANO
Kategória:Poslanci NR SR (2002 – 2006)
Mu isamaa, mu õnn ja rõõm

Pieseň **Mu isamaa, mu õnn ja rõõm** (v preklade *Moja vlasť, moje šťastie a radosť*) je estónska štátna hymna.

Slová piesne „Mu isamaa“ napísal Johann Voldemar Jannsen, známy estónsky národný buditeľ. Hudba je založená na melódii fínskej národnej hymny, ktorú zložil fínsky skladateľ Fredrik Pacius. Premiéru pieseň malo počas Prvého všeobecného festivalu piesní v roku 1869, na ktorý prišlo viac ako 20 tisíc Estóncov. Festival sa stal prvou manifestáciou estónskej jednoty. Hrané boli skladby nemecké a dve estónske: „Mu isamaa, mu õnn ja rõõm“ a pieseň na slová Lydie Koiduly, „Mu isamaa on minu arm" s hudbou zloženou Alexandrom Kunileidom. Obe si získali veľkú obľubu. Prvá z nich bola od roku 1896 estónskou hymnou, druhá, v preklade „Moja vlasť je moja láska“ národnou piesňou, neoficiálnou hymnou v dobe sovietskej okupácie, kedy bola oficiálna estónska hymna zakázaná.

## Text a slovenský preklad

## Pozri aj
Notový zápis (estónčina) 
Nahrávka WAV 
Kategória:Estónsko
Kategória:Štátne hymny
Vitamín

thumb|Ovocie a zelenina sú najlepšími zdrojmi vitamínov

**Vitamín** je organická zlúčenina, ktorú organizmus prijíma vo veľmi malých (stopových) množstvách. Ľudské telo ich potrebuje na svoju existenciu, no nedokáže si ich spravidla samé syntetizovať a musí ich teda získavať v potrave.

Spolu s bielkovinami, tukmi a sacharidmi patrí k základným zložkám ľudskej potravy.

V ľudskom organizme majú vitamíny funkciu katalyzátorov biochemických reakcií. Podieľajú sa na metabolizme bielkovín, tukov a cukrov. Existuje 13 základných typov vitamínov. Ľudský organizmus si, až na niektoré výnimky, nedokáže vitamíny sám vyrobiť a preto ich musí získavať prostredníctvom stravy.

Pri nedostatku vitamínov (hypovitaminóze) sa môžu objavovať poruchy funkcií organizmu alebo aj veľmi vážne ochorenia.  Prebytku niektorých vitamínov (hypervitaminóze) sa organizmus dokáže zbaviť a pokiaľ prestane vitamín prijímať, organizmus z tela nadbytočné množstvo vylúči. Pri niektorých ďalších to však nefunguje – najcharakteristickejší je v tomto vitamín A, pri ktorom existujú prípady smrteľných otráv alebo prípady s doživotnými následkami. Vitamíny sú nevyhnutné pre udržanie mnohých telesných funkcií a sú schopné udržiavať a posilňovať imunitné reakcie.

## Vitamíny rozpustné v tukoch
* vitamín A (retinol)
* vitamín D (kalciferol)
* vitamín E (tokoferol)
* vitamín K (fylochinón)

## Vitamíny rozpustné vo vode
* vitamín B<sub>1</sub> (thiamín)
* vitamín B<sub>2</sub> (riboflavín)
* vitamín B<sub>3</sub> (niacín)
* vitamín B<sub>5</sub> (kyselina pantoténová)
* vitamín B<sub>6</sub> (pyridoxín)
* vitamín B<sub>7</sub> (biotín)
* vitamín B<sub>9</sub> (kyselina listová)
* vitamín B<sub>12</sub> (kobalamín)
* vitamín C (kyselina L-askorbová)

Kategória:Biológia
Cutomu Nihei

**Cutomu Nihei** (jap. 弐瓶 勉 *Nihei Tsutomu*, * 1971) je japonský mangaka, ktorému sa podarilo uspieť aj v USA. 

## Začiatky

Po tom, čo vyštudoval architektúru sa rozhodol, že skúsi štastie v New Yorku ako architekt. Chvíľu tam pracoval, ale keď zistil ako to tam chodí, vrátil sa späť do Japonska. Tam sa rozhodol stať sa komiksovým tvorcom a nastúpil do redakcie magazínu *Afternoon* (vydavateľstvo Kódanša). Najprv pracoval ako asistent tvorcu Cutomu Takahašiho, autora mangy *Džiraišin*. Táto spolupráca veľmi ovplyvnila jeho štýl kreslenia postáv. Neskôr debutoval v *Afternoon* svojím prvým dielom *BLAME!*. Cutomu priznáva, že ho ovplyvnil štýl *[[bande dessinée]]* (francúzsky komiksový strip), zatiaľ čo jeho prvá vášeň, architektúra hrá významnú rolu pri vytváraní pozadí.

## Práce

***BLAME!**
(ブラム!) Debutová manga a zároveň jeho najúspešnejšia práca. BLAME! má 10 dielov. Je to o osamelej postave menom *Killy*, ktorá putuje zdanlivo nekonečnými chodbami štruktúry a hľadá človeka, ktorý by mal čistý Terminálový gén, ktorý umožňuje prístup do virtuálneho priestoru nazývaný Net Sphere. Počas svojho putovania stretne vedkyňu Cibo, ktorá sa k nemu pridá a pomôže mu s jeho pátraním. Atmosféra je tu veľmi temná, až depresívna.

***Noise**
(ノイズ) Noise je manga, ktorá sa odohráva chronologicky ešte pred BLAME!-om. Táto manga bola však vydaná až po prvých dieloch BLAME!.

***BLAME! Academy**
Kratšia paródia na mangu BLAME!, kde sú všetky postavy zasadené do nezvyklej role študentov a učiteľov.

***Biomega**
(バイオメガ) Zjavne sa celý príbeh odohráva v rovnakom svete ako BLAME!. Avšak tento projekt je zrušený.

***Net Sphere Engineer** 
Príbeh sa zjavne odohráva v rovnakom svete ako BLAME! nejaký čas po skončení série BLAME!

***Wolverine: Snikt!**
Tsutomu dostal ponuku od C.B. Cabulski, aby spravil nejaký príbeh z prostredia X-Menov a ako fanúšik postavy *Wolverine* skočil hneď po tejto šanci a vytvoril tuto plne farebnú mangu pre *Marvel*.

Kategória:Mangaka
Mangaka

[náhľad|[Osamu Tezuka bol prvý moderný mangaka.]]
**Mangaka** () je japonské slovo označujúce karikaturistu alebo komiksového tvorcu, teda autora mangy. Niektorí umelci študujú roky na umeleckej univerzite alebo sa stanú učňom skúsenejšieho mangaku predtým, než vstúpia do sveta mangy ako profesionálni mangakovia.

## Pozri aj
* Zoznam mangaka


Kategória:Manga
Osamu Tezuka

Dr. **Osamu Tezuka** (, * 3. november 1928, Tojonaka, Japonsko – † 9. február 1989) bol japonský mangaka a animátor.

Je známy ako tvorca postavy Astro Boy.

## Iné projekty

## Externé odkazy
* Oficiálna stárnka 
* Profil
* Múzeum Osamu Tezuky 
* Osamu Tezuka a jeho diela 

Kategória:Japonskí animátori
Kategória:Mangaka
Kategória:Úmrtia na rakovinu žalúdka
Till Eulenspiegel

thumb|left|Till Eulenspiegel v Möllne

**Till Eulenspiegel** (dolnonemecká písomná forma: Ulenspegel, Ulenspiegel) bol dvorný šašo (kaukliar) a hrdina dolnonemeckej Ľudovej knihy (Volksbuch). Kniha „*Kratochvíľne čítanie o Dylovi Ulenspiegelovi, narodenom v Brunßwickom kraji, ako svoj život strávil...“* („Ein kurtzweillig Lesen von Dyl Ulenspiegel, geboren uß dem Land zu Brunßwick, wie er sein leben volbracht hat...“) bola uverejnená anonymne, mal ju však vydať Hermann Bote. 

Kategória:Literatúra v nemeckom jazyku
Umelá družica

[thumb|Model umelej družice [Clementine (sonda)|Clementine.]]
right|thumb|Družica ERS 2

**Umelá družica** alebo **umelý satelit** je kozmické teleso, ktoré sa pohybuje v prvom priblížení po krivke (obežnej dráhe, približne elipse) okolo prirodzeného kozmického telesa, napr. planéty alebo jej mesiaca, na rozdiel od kozmických sond, pohybujúcich sa na začiatku ich letu v gravitačnom poli Zeme po otvorených krivkách, po (parabole alebo hyperbole). Podľa špecifických vlastností obežných dráh umelých družíc potom rozoznávame ako zvláštne podkategórie družice stacionárne, polárne a heliosynchrónne.

Umelé družice rozdeľujeme do kategórií najmä práve podľa centrálneho telesa, okolo ktorého sa pohybujú, rozoznávame teda napr. *umelé družice Zeme*, *umelé družice Mesiaca*, *umelé družice Marsu* a pod. Umelé kozmické telesá, pohybujúce sa po eliptických dráhach okolo Slnka, sa síce v začiatkoch kozmonautiky nazývali analogicky *umelé družice Slnka* alebo *umelé planétky*, ale neskôr sa pre ne vžilo skôr označenie *[[medziplanetárna sonda]]*, prípadne *[[planetárna sonda]]*.

Iné delenie vychádza z hlavného použitia umelých družíc, podľa ktorého ich môžeme rozdeliť na:
* Vedecké družice
* Vojenské a špionážne družice
* Navigačné družice
* Meteorologické družice
* Rádioamatérske družice
* Telekomunikačné družice

## História
Prvou umelou družicou Zeme sa stal Sputnik 1, vypustený z kozmodrómu Bajkonur 4. októbra 1957. 

### Štáty s prvou samostatne vypustenou umelou družicou
V tabuľke sú umiestnené len štáty, ktoré vypustili vlastnú družicu svojimi vlastnými prostriedkami, bez priamej technickej či finančnej pomoci cudzieho štátu (nie je tu zatiaľ umiestnená napr. Južná Kórea, ktorá síce v roku 2013 vypustila zo svojho územia vlastný satelit, avšak na vývoji a výrobe jej nosnej rakety sa priamo podieľalo Rusko).
 
Francúzska a britská kozmonautika je teraz zahrnutá pod ESA.

### Štáty s prvou umelou družicou
V tejto tabuľke sú uvedené všetky krajiny, ktoré vypustili na obežnú dráhu svoj vlastný satelit, či už vypustený a postavený vlastnými silami, alebo cudzími štátmi.

## Referencie

## Externé odkazy

* údaje o pozorovaní družíc 


Kategória:Kozmonautika
Kružnica

thumb|300px|Znázornenie kružnice

**Kružnica** je rovinná krivka z triedy kužeľosečiek, je to rez kužeľovej plochy rovinou prechádzajúcou kužeľovou plochou kolmou na os kužeľovej plochy.

Ekvivalentná definícia je: V euklidovskej geometrií je kružnica množinou všetkých bodov v rovine v rovnakej vzdialenosti, nazývanej polomer, od pevného bodu, nazývaného stred.
Kružnice sú jednoduché uzavreté krivky, ktoré rozdeľujú rovinu na vnútro a vonkajšok. S kružnicou úzko súvisí aj pojem kruh, čo je množina bodov zložená z kružnice a jej vnútra, teda zo všetkých bodov v rovnakej alebo menšej vzdialenosti od stredu ako je polomer. Polomerom nazývame taktiež každú úsečku spájajúcu stred s bodom na kružnici.

V karteziánskej súradnicovej sústave (*x*, *y*) je kružnica so stredom (*x*0, *y*0) a polomerom *r* množina všetkých bodov (*x*, *y*) takých, že

:\left( x - x_0 \right)^2 + \left( y - y_0 \right)^2=r^2

Ak sa stred kružnice nachádza v počiatku súradníc (0, 0), táto rovnica sa zjednoduší na

:x^2 + y^2 = r^2

Parametrické rovnice kružnice sú:

:x = x_0 + r \cos(\phi)
:y = y_0 + r \sin(\phi)

kde:
**x<sub>0</sub>** a **y<sub>0</sub>** sú súradnice stredu kružnice.

**r** je polomer kružnice.
**φ** je uhol 0 ≤ φ 

**Vlastnosti kružnice:**

1. Má konštantnú krivosť rovnajúcu sa hodnote 1/r

2. Dĺžka kružnicového oblúka je

:l = r\phi

pričom \phi je uhol oblúka v radiánoch

## Pozri aj
* guľa
* kružnica v teórii grafov

Kategória:Rovinné útvary
Kategória:Kužeľosečky
Orbita

**Orbita** môže byť:
*v astronómii: obežná dráha kozmického telesa
*vo fyzike: obežná dráha elektrónu, pozri orbitál
*v anatómii: očnica
József Berényi

Mgr. **József Berényi** (* 6. jún 1967) je slovenský politik maďarskej národnosti, v rokoch 2010-2016 predseda Strany maďarskej komunity (predtým Strana maďarskej koalície) a od roku 2013 podpredseda Trnavského samosprávneho kraja.

## Profesionálna kariéra
* 1991 - vyštudoval históriu na Filozofickej fakulte Univerzity Komenského v Bratislave 
* 1992 - 1993 - akademický asistent, Univerzita v Nitre 
* 1993 - 1994 - postgraduálne štúdium na Central European University, Budapešť
* 1994 - 1995 - výskumný pracovník, New School for Social Research, New York 
* 1995 - 1999 - zahranično-politický tajomník, Maďarská občianska strana (MOS)
* 1999 - 2000 - poradca ministra, Ministerstvo výstavby a regionálneho rozvoja SR 
* 2000 - 2002 - riaditeľ Odboru regionálneho rozvoja, Úrad vlády SR

## Stranícka kariéra
* 1990 - 1998 - Maďarská občianska strana (MOS)
* od roku 1998 - člen predsedníctva Strany maďarskej koalície (SMK)
* od roku 2010 - zvolený za predsedu Strany maďarskej komunity (SMK)

## Politická kariéra
* 1990 - 1992 - poslanec Slovenskej národnej rady za Maďarskú občiansku stranu
* 2002 - bol zvolený za poslanca NR SR za SMK, svoj mandát si neuplatnil, pretože bol menovaný za štátneho tajomníka
* od 24. novembra 2002 do júla 2006 štátny tajomník Ministerstva zahraničných vecí SR
* 2006 - zvolený za poslanca NR SR za SMK, bol podpredsedom poslaneckého klubu SMK, overovateľom Výboru NR SR pre verejnú správu a regionálny rozvoj a členom Stálej delegácie NR SR v Parlamentnom zhromaždení Rady Európy.
* 2013-2017, 2017-2022 - kandidoval neúspešne do úradu predsedu Trnavského samosprávneho kraja (TTSK), v oboch obdobiach bol zvolený za podpredsedu kraja. V obdobiach 2001-2004 a 2009-2013 bol poslancom TTSK.

## Súkromný život
Je ženatý a má dvoch synov. Býva v Dolných Salibách.

## Referencie


Kategória:Politici MOS
Kategória:Politici SMK
Kategória:Predsedovia slovenských politických strán
Kategória:Poslanci SNR
Kategória:Poslanci NR SR (2002 – 2006)
Kategória:Poslanci NR SR (2006 – 2010)
Kategória:Poslanci Trnavského samosprávneho kraja
Kategória:Slovenské osobnosti maďarského pôvodu
Kategória:Absolventi Filozofickej fakulty Univerzity Komenského v Bratislave
Kategória:Osobnosti z Okoča
Kategória:Štátni tajomníci Ministerstva zahraničných vecí a európskych záležitostí Slovenskej republiky
Roman Hofbauer

Ing. **Roman Hofbauer**, CSc (* 21. február 1940, Bratislava† 1. jún 2016, Bratislava) bol slovenský politik, publicista a dopravný projektant.

## Životopis

V rokoch 19571962 študoval na Stavebnej fakulte Slovenskej vysokej školy technickej v Bratislave. V rokoch 19621972 pracoval ako vedúci projektant v bratislavskom Dopravoprojekte, do roku 1979 potom ako zástupca vedúceho výskumu Centra urbanizmu a architektúry v Bratislave.

V rokoch 19791985 bol zástupcom riaditeľa odboru štátnej expertízy Ministerstva výstavby a techniky Slovenskej socialistickej republiky (MVT SSR). V roku 1980 obhájil ašpirantúru na Fakulte architektúry v odbore urbanizmus a získal vedeckú hodnosť kandidát vied (CSc). V rokoch 19851988 pracoval ako vedúci odboru štátnej expertízy MVT SSR, bol členom Slovenskej komisie pre vedecký a investičný rozvoj v Bratislave (19881990).

1. marca 1990 sa stal prvým porevolučným primátorom Bratislavy. Do tejto pozície kandidoval aj v prvých komunálnych voľbách v roku 1990. V roku 1991 pracoval ako vedúci oddelenia štátnej správy na Ministerstve dopravy a spojov. Od 9. júna 1990 do 6. júna 1992 pôsobil ako poslanec Slovenskej národnej rady, z toho do 30. apríla 1991 za hnutie Verejnosť proti násiliu (VPN) a do 6. júna 1992 za Hnutie za demokratické Slovensko (HZDS). Od 6. júna 1992 do 31. decembra 1992 bol poslancom Snemovne ľudu Federálneho zhromaždenia ČSFR za HZDS.

Od 3. novembra 1994 bol poslancom Národnej rady Slovenskej republiky za HZDS vo volebných obdobiach 19941998 a 19982002. V auguste 2002 po tom, ako ho nezaradili na kandidátku do volieb, z HZDS vystúpil.

## Dielo
* 1998 – *Slovensko na križovatke: články a prejavy 19971998* (vyd. Juga, Bratislava)
* 2000 – *Cesta Slovenska späť: články a prejavy 19981999* (vyd. Juga, Bratislava)

## Referencie

Kategória:Slovenskí spisovatelia
Kategória:Slovenskí publicisti
Kategória:Slovenskí politici
Kategória:Politici VPN
Kategória:Politici ĽS-HZDS
Kategória:Poslanci Snemovne ľudu Federálneho zhromaždenia
Kategória:Poslanci SNR
Kategória:Poslanci NR SR (1994 – 1998)
Kategória:Poslanci NR SR (1998 – 2002)
Kategória:Ministri dopravy Slovenskej republiky
Kategória:Primátori Bratislavy
Kategória:Absolventi Stavebnej fakulty Slovenskej technickej univerzity v Bratislave
Kategória:Absolventi Fakulty architektúry Slovenskej technickej univerzity v Bratislave
Kategória:Osobnosti z Bratislavy
Kategória:Laureáti Radu Andreja Hlinku I. triedy
Anton Hoffmann

RSDr. **Anton Hoffmann** (* 15. január 1949) je slovenský bývalý poslanec Národnej rady SR.

Anton Hoffmann bol poslancom NR SR vo volebnom období 19982002 za Stranu demokratickej ľavice.Bol členom výboru pre obranu a bezpečnosť, predsedom osobitneho kontrólneho výboru na kontrolu činnosti SIS a
predsedom klubu poslancov NR SR za SDĽ.

## Referencie

Kategória:Slovenskí politici
Kategória:Politici SDĽ (1990)
Kategória:Poslanci NR SR (1998 – 2002)
László Hóka

Ing. **László Hóka** (* 20. september 1957) je bývalý poslanec Národnej rady SR a Nitrianskeho samosprávneho kraja.

László Hóka bol zvolený za poslanca NR SR vo volebnom období 1998 - 2002 za Stranu maďarskej koalície.

Kategória:Narodenia v 1957
Kategória:Slovenskí politici
Kategória:Politici SMK
Kategória:Poslanci NR SR (1998 – 2002)
Kategória:Poslanci Nitrianskeho samosprávneho kraja
Kategória:Slovenské osobnosti maďarského pôvodu
Augustín Marián Húska

Prof. Ing. **Augustín Marián Húska**, DrSc. (* 9. september 1929, Hubová† 1. november 2016) bol slovenský politik a minister.

## Životopis
Jeho otcom bol veliteľ miestnej Hlinkovej gardy a starosta obce Hubová Ján Húska Hamaj. Druhé priezvisko používal na odlíšenie, lebo v dedine bolo veľa Húskov. V rokoch 19541959 študoval na Vysokej škole ekonomickej (dnes Ekonomická univerzita) v Bratislave. V rokoch 19491952 bol vojakom Pomocného technického práporu (PTP). Neskôr pracoval v Lesnom závode Gelnica i ako vedúci oddelenia práce a miezd v Okresnom stavebnom podniku v Ružomberku. V 60. rokoch minulého storočia pôsobil ako vývojový pracovník v Hydrostave, neskôr bol vedeckým pracovníkom v Ústave ekonomiky a organizácie stavebníctva v Bratislave. Od roku 1990 pôsobil na Vysokej škole ekonomickej.

### Politická kariéra
Politickú kariéru odštartoval 9. februára 1990 ako poslanec Slovenskej národnej rady za Verejnosť proti násiliu. V rokoch 19901991 Húska pôsobil ako minister pre správu a privatizáciu národného majetku SR, tiež ako poslanec Federálneho zhromaždenia Českej a Slovenskej Federatívnej Republiky (FZ ČSFR). Od roku 1992 bol poslancom slovenského parlamentu za Hnutie za demokratické Slovensko (HZDS), v ktorom dlhšie obdobie zastával funkciu podpredsedu. V rokoch 19921998 bol tiež podpredsedom NR SR. Do konca septembra 1998 bol predsedom delegácie Spoločného parlamentného výboru (SPV) EÚ-SR, predsedom Výboru NR SR pre európsku integráciu. Poslancom Národnej rady Slovenskej republiky bol aj od októbra 1998 do 22. septembra 2002, a to ako člen Zahraničného výboru NR SR, člen Výboru pre európsku integráciu, člen Spoločného parlamentného výboru (SPV) EÚ-SR. V roku 2002 odišiel z politického diania do ústrania.

## Referencie

## Iné projekty
 

Kategória:Slovenskí politici
Kategória:Politici VPN
Kategória:Politici ĽS-HZDS
Kategória:Ministri pre správu a privatizáciu národného majetku Slovenskej republiky
Kategória:Podpredsedovia NR SR
Kategória:Poslanci česko-slovenského Federálneho zhromaždenia
Kategória:Poslanci SNR
Kategória:Poslanci NR SR (1992 – 1994)
Kategória:Poslanci NR SR (1994 – 1998)
Kategória:Poslanci NR SR (1998 – 2002)
Kategória:Absolventi Ekonomickej univerzity v Bratislave
Kategória:Vyučujúci na Ekonomickej univerzite v Bratislave
Kategória:Osobnosti z Hubovej
Kategória:Laureáti Radu Andreja Hlinku I. triedy
Ján Sebechlebský

**Ján Sebechlebský** (* 6. máj 1966, Žiar nad Hronom) je slovenský a český filmový režisér.

## Život
Po štúdiu na gymnáziu v Žiari nad Hronom bol prijatý na pražskú FAMU, odbor hranej réžie. Školu absolvoval v roku 1991. Venuje sa aj divadelnej tvorbe a je externým pedagógom na FAMU. Spoločne s režisérom Radimom Filipcom, ktorý má na starosť scény v reálnom prostredí, tiež nakrúca seriál Ordinace v růžové zahradě a Jedna rodina. Pre Českú televíziu natočil približne 50 dokumentárnych filmov. V súčasnej dobe žije v Prahe. Začiatkom roka 2016 získal Cenu mesta Žiar nad Hronom za vynikajúce tvorivé výkony a významné výsledky v oblasti filmovej réžie a filmovej tvorby.

## Filmografia
* Strašidelný dům (1988) hraný absolventský film
* Žebrácká opera (1989) absolventská TV inscenácia
* Ohnivé námluvy (1995) TV inscenácia
* Ordinace v růžové zahradě (2005) seriál
* Jedna rodina (2023) seriál

## Dokumentárne filmy
* Gen 
* Jak se žije…
* Cestománie
* Oko
* Skutečný život na zámku

## Videoklipy
* Miro Žbirka - 22 dní
* Miro Žbirka - Ty a ja

## Ďalšie
* Česká soda

## Referencie

Kategória:Osobnosti zo Žiaru nad Hronom
Kategória:Narodenia v 1966
Kategória:Českí filmoví režiséri
Kategória:Slovenskí filmoví režiséri
Jaroslav Ševčík

**Jaroslav Ševčík** (* 12. máj 1932, Horní Lideč – † 17. jún 2005, Bratislava) bol slovenský tanečný choreograf, režisér umeleckých programov a profesionálny tanečník.

## Život
Po štúdiu na gymnáziu v  Leviciach nastúpil do osvetovej školy v Bratislave a absolvoval aj Pedagogickú školu pre učiteľov tanečnej výchovy pri Štátnom konzervatóriu. V roku 1969 získal titul zaslúžilý umelec. Bol jedným z prvých členov SĽUK-u, s ktorým počas nasledujúcich tridsiatich rokov reprezentoval slovenské ľudové umenie na väčšine kontinentov. Bol prvým hlavným a nezabudnuteľným predstaviteľom v choreografii Jánošíka v SĽUK-u, účinkoval v množstve televíznych inscenácií napríklad  *Balada o Vojtovej Maríne*, v choreografii *Surovô drevo* – goralský tanec, ktorý mal vyše 500 repríz. Venoval sa hlavne režijnej a choreografickej činnosti, najmä je treba vyzdvihnúť v tomto smere jeho práca s folklórnymi súbormi zahraničných Slovákov, pre ktorých táto spolupráca znamenala často vzkriesenie ich činnosti až po umelecký vzostup týchto kolektívov. Stál pri zakladaní súboru Limbora v New Yorku, Lučina v Clevelande, Trávnica v Lakewoode, Šarišan v Detroite, Slovakians v Pittsburghu, FS Ľudovíta Štúra v Melbourne, Zemplína v Toronte a ďalších. Mimoriadnu schopnosť preukázal pri práci režiséra pri koncipovaní veľkých programových celkov a prípravou programov s veľkým počtom súborov. Ide o spoluprácu a prípravu programov na medzinárodných festivaloch ako sú Folklórny festival Východná, Folklórne slávnosti pod Poľanou a medzinárodný folklórny festival Praha srdce národov – kde bol hlavným programovým režisérom. Svoje skúsenosti odovzdával mladým nielen v zahraničí, ale aj doma na Slovensku. Od roku 1997  spolupracoval s Domom zahraničných Slovákov v Bratislave.

## Externé odkazy
* Medzinárodný folklórny festival Východná 
* Folklórne slávnosti pod Poľanou
* Medzinárodný folklórny festival Praha srdce národov 

Kategória:Slovenskí tanečníci
Kategória:Česko-slovenskí zaslúžilí umelci
Kategória:Slovenskí choreografi
Karadžičova ulica (Bratislava)

**Karadžičova ulica** je ulica v Bratislave. Pomenovaná je podľa významného srbského vzdelanca, lingvistu, jazykovedca, historika, literárneho kritika, zberateľa ústnej ľudovej tvorby a reformátora srbského jazyka Vuka Stefanovića Karadžića. Pôvodne sa volala ulica kráľa Žigmunda (Zsigmond király-Gasse, Zsigmond király-utca). V súčasnosti ulica ohraničuje staršiu a novšiu časť mesta. 

## Významné objekty
Na ulici sa nachádza centrála VÚB banky, kancelárske budovy City Business Center (CBC). S ulicou susedí aj historický Ondrejský cintorín (vchod z Ulice 29. augusta). Na mieste administratívnych budov sa nachádzala železničná stanica Bratislava-Nivy, ktorá zanikla v 80. rokoch 20. storočia. V súčasnosti existuje projekt na jej obnovu ako podzemnej stanice.

## Blízke ulice
* Dostojevského rad
* Čulenova ulica
* Grösslingová ulica
* Páričkova ulica
* Mlynské nivy
* Malý trh
* Legionárska ulica
* Vajnorská ulica
* Krížna ulica

## Iné projekty

Kategória:Ulice v Starom Meste v Bratislave
Slnečná sonda

náhľad|482x482bod|Súčasné a budúce misie vanujúce sa slnečnej fyzike v oblastiach, v ktorých budú približne pracovať.
**Slnečná sonda** alebo **solárna sonda** je kozmická sonda vypustená mimo sféru gravitačného vplyvu Zeme s  cieľom študovať Slnko a jeho vplyv na medziplanetárne prostredie. Za týmto účelom sú tieto sondy vybavované vedeckými prístrojmi, medzi ktoré patria najmä:
* analyzátory plazmy pre analýzu zložiek slnečného vetra a stanovenie jeho rýchlosti;
* magnetometre pre meranie slnečného magnetického poľa a poľa, spojeného so slnečným vetrom;
* fotometre pre meranie intenzity slnečného žiarenia v rôznych spektrálnych pásmach;
* spektrometre a spektrofotometre pre štúdium chemického zloženia slnečného povrchu;
* koronografy pre pozorovanie slnečnej koróny;
* a i.

Z hľadiska dráh využívaných pre slnečné sondy ich môžeme rozdeliť do troch základných skupín:
* *ekliptikálne slnečné sondy*, pohybujúce sa v blízkosti roviny ekliptiky po výstredných (excentrických) dráhach vnútri dráhy Zeme s perihéliom čo najbližšie k Slnku;
* *polárne slnečné sondy*, pohybujúce sa po dráhach s vysokým sklonom (blížiacim sa 90°) k rovine ekliptiky, určené pre výskum polárnych oblastí Slnka;
* *slnečné sondy umiestnené v [[Libračné centrum|libračnom centre]] L1 sústavy Slnko-Zem*, nachádzajúcom sa na spojnici týchto telies vo vzdialenosti približne 1,5 mil. km od Zeme smerom k Slnku.

Do mimoriadnej blízkosti k Slnku sa dostala v minulosti tiež planetárna sonda Mariner 10 určená pre výskum planéty Merkúr a neskôr tiež druhá sonda na prieskum Merkúra, MESSENGER. Tieto sondy však neboli špecificky vybavené pre dôkladnejší prieskum Slnka a preto tu nie sú zahrnuté v tabuľkách.

Sonda ISEE-3 bola po splnení úlohy v libračnom centre 20. júla 1982 vyvedená z tohto bodu a nasmerovaná ku dvom kométam (pozri tabuľka); súčasne s tým bola premenovaná na ICE.

Okrem slnečných sond skúmalo Slnko z obežných dráh okolo Zeme celý rad slnečných družicových observatórií.

## Prehľad doteraz vypustených slnečných sond

;Poznámky
# V zozname sú uvedené všetky známe pokusy o vypustenie slnečných sond do roku 2018.
# V stĺpci "COSPAR" je uvedené medzinárodné označenie umelého kozmického telesa, ak sa dostalo aspoň na obežnú dráhu okolo Zeme.
# Ak bol cieľom letu aj iný objekt ako Slnko (napr. planéta), sú tieto objekty uvedené v zátvorke.
# V stĺpci "Výsledok" je kódom vyjadrená dosiahnutá miera realizácie plánovaných cieľov: *C* – ciele misie boli splnené iba čiastočne; *U* – všetky, alebo aspoň hlavné ciele misie boli splnené.

### Ekliptikálne slnečné sondy

### Polárne slnečné sondy

### Slnečné sondy v libračnom centre L1 Slnko-Zem


Kategória:Kozmické sondy
Vulkán

**Vulkán** môže byť:
*sopka
*starorímsky boh, pozri Vulkán (boh)
*pyrotechnický výrobok používaný pre zábavu, na oslavách a podobne, pozri vulkán (pyrotechnický výrobok)
*hypotetická planéta pri Slnku, ktorej exitenciu kedysi navrhovali niektorí astronómovia, pozri Vulkán (planéta) 
*planéta v Star Treku, pozri Vulkán (Star Trek)
Vysoká škola múzických umení v Bratislave

thumb|Hudobná a tanečná fakulta na Zochovej ulici.

**Vysoká škola múzických umení v Bratislave** (**VŠMU**) je vysoká škola, ktorá na svojich fakultách vychováva odborníkov v oblastiach divadla, bábkarstva, hudby, tanca, filmu a televíznej tvorby. Bola založená v roku 1949 v Bratislave a nadviazala na Hudobnú a dramatickú akadémiu pre Slovensko (HADAPS). 

Od júna 2023 je rektor VŠMU prof. Martin Šmatlák. Rektorát Vysokej školy múzických umení sídli na Ventúrskej ulici 3 v Bratislave, v bývalej budove Universitas Istropolitana.

## Fakulty VŠMU
Vysoká škola múzických umení má v súčasnosti tri fakulty:
* Divadelná fakulta Vysokej školy múzických umení v Bratislave (DF VŠMU)
* Hudobná a tanečná fakulta Vysokej školy múzických umení v Bratislave (HTF VŠMU)
* Filmová a televízna fakulta Vysokej školy múzických umení v Bratislave (FTF VŠMU)

Okrem týchto fakúlt má škola niekoľko pracovísk s celoškolskou pôsobnosťou, a to:
* Katedra jazykov
* Akademická knižnica VŠMU
* Centrum umenia a vedy

## Referencie

## Externé odkazy

*Oficiálna webová stránka VŠMU


Kategória:Verejné vysoké školy na Slovensku
Kategória:Organizácie založené v 1949
Kategória:Tanečné školy na Slovensku
Atrazín

**Atrazín** alebo **2-chlór-4-etylamino-6-izopropyl-amino-1,3,5-triazín** alebo **C<sub>8</sub>H<sub>14</sub>ClN<sub>5</sub>** je herbicíd skupiny substituovaných triazínov.

## Charakteristika
Atrazín patrí do základného spektra triazínových herbicídov. Vyrába sa vo forme granúl, ale i ako kvapalina, suspenzívny koncentrát či ako prášok. Je inhibítorom fotosyntézy.

Používa sa na ničenie burín v porastoch kukurice, cukrovej trstiny a chmeľu. Na atrazín je veľmi citlivá zelenina, obilniny a zemiaky. Je takisto toxický pre niektoré druhy rias a vodných rastlín. Atrazín je mierne toxický pre cicavce.

Prvýkrát ho uviedla na trh firma Ciba-Geigy v roku 1956. Na Slovensku je známy pod obchodnou značkou Zeazin.

Herbicíd atrazín sa najviac používa v USA.

**Atrazín je od [[1. august]]a [[2005]] zakázané používať na základe rozhodnutia Európskej komisie 2004/248/EC.**

## Účinok na človeka
Ľudia sú vystavení účinkom atrazínu predovšetkým pitím vody, ale tiež dýchaním vzduchu v oblastiach, kde sa atrazín použil vo veľkých množstvách. 

Rýchlo sa vstrebáva do tráviaceho a dýchacieho traktu. Pri vyšších dávkach je toxický pre nervovosvalovú sústavu. Zapríčiňuje aj poruchy motoriky, koordinácie, ochrnutie údov, respiračné problémy. Otrava sa prejavuje aj hnačkou, zvracaním, dráždením pokožky a očí, bolesťami žalúdka.

Atrazín poškodzuje hormonálny systém, môže už pri malých dávkach ovplyvniť reprodukciu a vývoj. U mužov spôsobuje zníženie kvality spermií. Medzinárodná agentúra pre výskum rakoviny (IARC) ho klasifikuje ako možný karcinogén.

## Iné názvy pre atrazín
A 361, AAtram, AAtrex, Aktikon, Aktikon PK, Aktinit A, Aktinit PK, Argezin, Atazinax, Atranex, Atrataf, Atratol, *Atrazin*, Atrazina, Atrazine, Atrazine (ANSI), Azinotox 500, Candex, Cekuzina-T, Crisazina, Cyazine, Farmco Atrazine, Fenamin, Fenatrol, G 30027, Gesaprim, Griffex, Hungazin, Hungazin PK, Inakor, Oleogesaprim, Primatol A, Primaze, Radazine, s-Triazine, 1-Chloro-3-ethylamino-5- izopropylamino-s-triazine, Shell Atrazine Herbicide, Strazine, Sutazine +, Triazine A 1294, Vectal SC, Weedex, Weedex A, Wonuk, *Zeazin*, *Zeazine*

*kurzívou sú vyznačené najčastejšie označenia*

## Externé odkazy
Martina Otčenášková: Atrazin deformuje pulce, Český rozhlas, 17. apríla 2008 

Kategória:Herbicídy
Kategória:Karcinogény IARC skupiny 2B
Kategória:Endokrinné disruptory
Vasiľ Hopko

náhľad|Vasiľ Hopko roku 1947
Blahoslavený **Vasiľ Hopko** (* 21. apríl 1904, Hrabské – † 23. júl 1976, Prešov) bol slovenský gréckokatolícky biskup a obeť prenasledovania gréckokatolickej cirkvi komunistickým režimom.

## Život
Narodil sa v rodine Vasiľa Hopka a jeho manželky Anny Petrenkovej. V roku 1947 sa stal pomocným gréckokatolíckym biskupom v Prešove. Po násilnom zrušení Gréckokatolíckej cirkvi  na Slovensku v roku 1950 bol internovaný a v roku 1951 odsúdený na 15 rokov odňatia slobody, peňažný trest 20 000 Kčs, stratu občianskych práv na 10 rokov a prepadnutie majetku.

Bol väznený v Bratislave, Ilave, Leopoldove, Prahe, Mírove a vo Valdiciach. V máji 1964 ho „zo zdravotných dôvodov a za dobré správanie” podmienečne prepustili.
Po prepustení z väzenia bol internovaný v domácom väzení v Oseku pod drobnohľadom Štátnej bezpečnosti. Po obnovení Gréckokatolíckej cirkvi v roku 1968 pôsobil ako jej svätiaci biskup.

Vladyka Vasiľ Hopko zomrel na následky väznenia 23. júla 1976 v Prešove. Je pochovaný v krypte katedrálneho chrámu sv. Jána Krstiteľa v Prešove. 

## Blahorečenie

Za blahoslaveného ho vyhlásil pápež Ján Pavol II. 14. septembra 2003 v Bratislave.

Gréckokatolícka cirkev na Slovensku slávi sviatok blaženého hieromučeníka Vasiľa Hopka 11. mája, gréckokatolíci v USA 23. júla.

## Referencie

## Literatúra
* *Blahoslavený biskup Vasiľ Hopko : životopis, modlitby, myšlienky.* Zostavili: František Dancák, Gabriel Paľa. Prešov : Gréckokatolícke biskupstvo v Prešove pri príležitosti blahorečenia biskupa Vasiľa Hopka Svätým Otcom Jánom Pavlom II. 14. septembra 2003 v Bratislave. ISBN 80-7114-432-0
* Hromník, Milan: *Blahoslavený Vasil Hopko.* Trnava : Vydavateľstvo Dobrá kniha v Trnave, 2003. 64 s. Knižnica Posla, 14. zväzok. ISBN 80-7141-425-5

## Externé odkazy
* Vasiľ Hopko  - informácie o blaženom Vasiľovi na stránke Prešovského arcibiskupstva
* hopko.wbl.sk - stránka venovaná rusínskemu biskupovi

## Iné projekty

Kategória:Slovenskí katolícki blahoslavení
Kategória:Biskupi Prešovskej eparchie
Kategória:Slovenskí politickí väzni
Kategória:Osobnosti z Hrabského
Kategória:Obete komunistického režimu v Česko-Slovensku
Kategória:Politickí väzni komunistického režimu v Česko-Slovensku
Kategória:Blahorečení Jánom Pavlom II.
Kategória:Katolícki svätci majúci sviatok 11. mája
Veľká polos

náhľad|Parametre elipsy: a: veľká polos, b: malá polos, e: lineárna excentricita, excentricita = e / a

**Veľká polos** dráhy je jeden z elementov dráhy opisujúcich pohyb kozmického telesa (prirodzeného, napr. planéty, kométy a pod., alebo umelého) v kozmickom priestore. Označuje sa *a* a vyjadruje sa v dĺžkových mierach; u prirodzených kozmických telies, najmä planét v slnečnej sústave sa najčastejšie používa astronomická jednotka (au). Vyjadruje strednú vzdialenosť kozmického telesa od ťažiska sústavy.

Pri eliptickej dráhe sa rovná aritmetickému priemeru hodnôt vzdialeností periapsidy (pericentra) a apoapsidy (apocentra) od ťažiska sústavy, teda

: a = \frac { R_P + R_A }{2},

kde R_P je vzdialenosť periapsidy a R_A je vzdialenosť apoapsidy.

Hodnota veľkej polosi je priamo zviazaná s ďalšími elementami dráhy podľa 3. Keplerovho zákona. Obežná doba (perióda) *P* sa rovná

:P = 2 \pi \sqrt{ \frac { a^3 } { \mu } },

kde *a* je veľká polos a *μ* je gravitačný parameter centrálneho telesa. 

Ak pri telesách pohybujúcich sa slnečnou sústavou vyjadríme *a* v astronomických jednotkách, pre dobu obehu *P* v rokoch dostaneme zjednodušený výraz

: P = \sqrt { a^3 }.

Pre stredný denný pohyb resp. stredný pohyb za jednotku času *n* vyjadrený v stupňoch za jednotku času

n = \frac { 180 }{ \pi } \sqrt{ \frac { \mu } { a^3 } } ,

kde *a* je veľká polos a *μ* je gravitačný parameter centrálneho telesa. 

Pri hyperbolických dráhach je hodnota veľkej polosi záporná (*a*  \lim_{e \to 1} a = + \infty.

Ak sa naopak pri hyperbolickej dráhe hodnota excentricity blíži k hodnote 1 sprava (čiže hyperbola sa zužuje a mení sa na parabolu), tak (záporná) hodnota veľkej polosi klesá pod všetky medze, čiže

: \lim_{e \to 1} a = - \infty.

## Referencie

Kategória:Astronómia
Kategória:Kozmonautika
Kategória:Nebeská mechanika
Gravitačný parameter

**Gravitačný parameter**, tiež **štandardný gravitačný parameter** je veličina udávajúca meradlo sily gravitačnej príťažlivosti určitého prirodzeného kozmického telesa.

Veľkosť gravitačného parametra **μ** sa rovná

: \mu = G M,

kde G je univerzálna gravitačná konštanta (*G* = (6,6742 ± 0,001) × 10−11 N m2 kg−2 = (6,6742 ± 0,001) × 10−11 m3 kg−1 s−2) a M je hmotnosť tohto nebeského telesa. Jednotkou μ je km3 s−2. 

Zo sledovania pohybu malých sprievodcov (napr. mesiacov) omnoho hmotnejšieho centrálneho telesa (napr. planéty) možno určiť hodnotu gravitačného parametra pre centrálne teleso omnoho presnejšie ako z uvedeného vzorca. Zo zákonov nebeskej mechaniky vyplýva, že gravitačný parameter sa v prípade kruhovej dráhy rovná

\mu = rv^2 = r^3\omega^2 = 4\pi^2r^3/T^2\!\,

kde r\!\, je polomer dráhy, v\!\, je obežná rýchlosť, \omega\!\, je uhlová rýchlosť a T\!\, je obežná doba. 

Pre eliptickú dráhu platí

\mu=4\pi^2a^3/T^2\!\,,

kde a je veľká polos dráhy.

## Gravitačný parameter Zeme

Hodnota gravitačného parametra pre Zem, nazývaná tiež *geocentrická gravitačná konštanta*, je rovná 398 600,441 8 ± s−2.

Kategória:Nebeská mechanika
Kategória:Astronómia
Čingischán

**Čingischán** () alebo tradične (ale nesprávne) **Džingischán**, alebo vlastným menom **Temüdžin** (* asi 1155, 1162 alebo 1167, pohorie Chentej – † 18. alebo 25. august 1227, Sing-čching, Západná Sia), bol zakladateľom a prvým chánom Mongolskej ríše, ktorej vládol od roku 1206 až do svojej smrti v roku 1227. Neskôr sa stala jednou z najväčších súvisle existujúcich ríš v dejinách ľudstva. Potom, keď väčšinu svojho života strávil zjednocovaním mongolských kmeňov, začal sériu vojenských výprav a dobyl veľké časti Číny a strednej Ázie.

## Detstvo
Jeho otec Jesügej mu dal meno podľa náčelníka porazených nepriateľov – *Temüdžin* (v preklade to znamená *Železný nôž*). Odvtedy, keď mu otca zabil nepriateľský kmeň, žila jeho rodina v neustálom nebezpečenstve. V mladosti ho zajal nepriateľský kmeň. Práve útekom zo zajatia sa začala jeho cesta od negramotného, bezmocného zajatca až k jednému z najmocnejších ľudí histórie.

Mal viacerých súrodencov. Známy je najmä jeho brat Chasar, s ktorého pomocou zavraždil svojho najstaršieho nevlastného brata a po otcovej smrti otčima Begtera.

## Vojenské úspechy
left|thumb|Čingischánove výpravy v rokoch 1207 až 1225

Po úteku sa pridal k Togrilovi, ktorý bol priateľ jeho otca a náčelník príbuzného kmeňa. Niekoľko nasledujúcich rokov sa odohrávali bratovražedné vojny. Počas nich si Temüdžin vybojoval moc. Vďaka diplomacii, krutosti a vojenským schopnostiam sa mu podarilo spojiť všetky kmene pod svoje velenie. V roku 1206 ho zhromaždenie mongolských náčelníkov vyhlásilo za veľkého chána, „vládcu vesmíru“ – Čingischána.

Čingischán napadol štát Si Sia na severozápade Číny a neskôr ríšu Ťin na severe Číny. Počas bojov nastal spor medzi Čingischánom a šáhom Muhammadom II., ktorý vládol Chórezmskej ríši. V roku 1219 začal Čingischán vojenské ťaženie proti Muhammadovi II. Mongolské vojská v rokoch 12191221 postupne dobyli a spustošili veľkú časť územia Chórezmskej ríše v strednej Ázii a Perzii. Počas tejto kampane prenikli mongolské oddiely aj do Chorásánu a oblastí dnešného Afganistanu a pri prenasledovaní nepriateľov dorazili až k rieke Indus na severozápadnom okraji indického subkontinentu. Iné mongolské vojská medzitým podnikli výpravu na západ, ktorá vyvrcholila roku 1223 víťazstvom nad vojskami ruských kniežat a Kumánov v bitke na rieke Kalke na území bývalej Kyjevskej Rusi. Po ukončení ťaženia sa Čingischán v roku 1225 vrátil do Mongolska.

Mal 4 synov – Džuči, Čagataj, Ogotaj a Tolujchán. Jeho nástupcom sa stal tretí syn Ogotaj.

## Referencie

## Pozri aj
* Mongolská ríša 
* Tímúr 
* Tímúrovská ríša 

## Iné projekty

Kategória:Narodenia v 1162
Kategória:Úmrtia v 1227
Kategória:Vládcovia Mongolska
Kategória:Osobnosti na čínskych poštových známkach
Excentricita (astronómia)

**Excentricita** dráhy alebo **výstrednosť** je je jedným z elementov dráhy, opisujúcich pohyb kozmického telesa (prirodzeného, napr. planéty, kométy a pod. alebo umelého) v kozmickom priestore. Vyjadruje kruhovosť resp. nekruhovosť dráhy napr. planéty alebo kométy.

Pre kružnicu je e=0, pre elipsu 0, pre parabolu e=1  a  pre hyperbolu e>1. 

Vzorec pre výpočet excentricity eliptickej dráhy:

:e = \frac{\varepsilon}{a}=\frac{\sqrt{a^2-b^2}}{a}

kde \varepsilon je lineárna excentricita (vzdialenosť ohniska od stredu kužeľosečky), a veľká polos a b malá polos. V kozmonautike resp. v astrionike sa excentricita častejšie vzťahuje k vzdialenostiam apsíd od ťažiska sústavy

:e = \frac{ R_A - R_P }{ 2 a } = \frac{ R_A - R_P }{ R_A + R_P } ,

kde  R_A  a  R_P  sú vzdialenosti apoapsidy resp. periapsidy od ťažiska a *a* je opäť veľká polos dráhy.

Ďalšie dôležité vzťahy medzi excentricitou a ďalšími parametrami dráhy:
:R_P = a (1 - e)

a

:R_A = a (1 + e).

## Pozri aj tu
* Elipsa

Kategória:Geometria
Kategória:Astronomické cykly
Kategória:Nebeská mechanika
Kategória:Kozmonautika
Dúbrava (folklórny súbor)

**Folklórny súbor Dúbrava** vznikol v roku 1979 v Prešove. V súčasnosti má asi 40-45 členov v troch samostatných zložkách. Repertoár súboru tvoria tance, spevy a zvykoslovné pásma z regiónu Šariš a Zemplín.

Kultúrny program Folklórneho súboru Dúbrava, ktorý pozostáva z tanečných, speváckych, ale aj samostatných hudobných vstupov, čerpá námety z folklórnych tradícií východného Slovenska. Tance a piesne vychádzajú najmä z regiónov Šariš, Zemplín a Spiš, využívajúc prvky rusínskej aj rómskej kultúry. Pri príprave a tvorbe programu súbor spolupracuje s odborníkmi, čoho výsledkom je originálne vystúpenie v podaní mladých talentovaných interprétov. Vďaka profesionálnemu vedeniu sú vystúpenia na vysokej kvalitatívnej úrovni a pre divákov predstavujú jedinečný kultúrny zážitok.

Súbor Dúbrava počas svojho viac ako tridsať ročného pôsobenia navštívil okrem Európy aj Áziu a Afriku. Zúčastnil sa festivalov v Nemecku, Belgicku, Francúzsku, Izraeli. Účinkoval tiež v Egypte Portugalsku na Cypre v Rusku a v ďalších štátoch Európy. Folklórny súbor Dúbrava viac ako tridsať rokov prispieva k udržiavaniu a zachovávaniu folklórnych tradícii ľudu v našom regióne. Súbor sa zúčastňuje aj na súťažiach folklórnych súborov v rôznych kategóriách.

V roku 2013 sa stal vedúcim súboru Pavol Fecenko, bývalý tanečník folklórneho súboru Makovica. Súbor preberal v období generačnej výmeny, ktorá sa podpísala na množstve členov v súbore. To však jeho ani ostatných členov neodradilo od práce a po niekoľkých úspešných konkurzoch a príchode technicky vyspelých tanečníkov s DFS Dúbravienka začala Dúbrava naberať nového ducha. Súbor za začal zúčastňovať popredných folklórnych festivalov ako napríklad Hornotoryský FF, Kapušianske folklórne dni, Šarišské slávnosti piesní a tancov, FF Topľanskej doliny, Slávnosti kultúry rusínov-ukrajincov Slovenska a iných.

Súbor vďaka iniciatívnym členom začal aj s angažovaním sa v rámci spoločenských udalostí. Už tradičným je dnes Reprezentačný ples Folklórneho súboru Dúbrava, Kvapka krvi alebo najnovší projekt Folklórne leto s Dúbravou.

V roku 2019 súbor pri príležitosti 40. výročia založenia prichystal celovečerný program s názvom *Črepy osudu*, na tvorbe ktorého sa podieľali profesionálni choreografi a tvorcovia. 8. a 9. novembra 2019 bol tento výročný program odpremierovaný na doskách Divadla Jonáša Záborského v Prešove.

Počas príprav výročného programu boli vytvorené nové choreografie, hudobné úpravy, no taktiež sa podarilo obnoviť a rozšíriť veľkú časť krojovne a zaobstarať nové hudobné nástroje.

## Externé odkazy
* V Prešove funguje už desiatky rokov: Predstavujeme vám folklórny súbor Dúbrava - presov.dnes24.sk
* Folklórny súbor Dúbrava oslávil 40. výročie: Slávnostný program mali v Prešove - presov.dnes24.sk
* Folklórny súbor Dúbrava oslávil 40. výročie novým programom - presov.korzar.sme.sk

Kategória:Slovenské folklórne súbory
Kategória:Organizácie založené v 1979
Kategória:Kultúra v Prešove
Argeș (rieka)

náhľad|Argeş
**Argeş** (čítaj *ardžeš*) je rieka v južnom Rumunsku. Dĺžka . Pramení vo Fagarašských vrchoch v Karpatoch a vlieva sa ako ľavostranný prítok do Dunaja. Využíva sa v energetike.

Jej pomenovania boli aj rieka Argessos, Ardeiscus alebo Ordessus.

Kategória:Rieky v Rumunsku